stanford-oval/wikipedia huggingface dataset:
אלכסנדר טרוברידג'
ביוגרפיה

טרוברידג' נולד ב-12 בדצמבר 1929 בעיר אנג'לווד שבניו ג'רזי. הוא היה בנו של אלכסנדר בול טרוברידג' הבן, פרופסור באוניברסיטה האמריקנית בוושינגטון הבירה להיסטוריה של רוסיה, ונכדו של אלכסנדר בול טרוברידג' האב, אשר כיהן בשנים 1897–1902 כדיקן לשעבר של הפקולטה לאדריכלות באוניברסיטת קורנל. אמו, ג'ולי צ'מברלין, הייתה מנהלת קרן וודרו וילסון בשנים 1942–1962. בילדותו, הוריו של טרוברידג' התגרשו והוא גדל על ידי אמו. ב-1947 למד טרוברידג' באקדמיית פיליפס שבאנדובר, מסצ'וסטס, זאת לפני שסיים את לימודיו באוניברסיטת פרינסטון ב-1951. לאחר מלחמת העולם השנייה, עבד טרוברידג' עם ארגונים אחדים אשר שאפו לשקם את אירופה המצולקת. לאחר שעבד עבור תוכנית פנימית של האומות המאוחדות בלייק סקסס שבמדינת ניו יורק, התגייס לחיל הנחתים של ארצות הברית במהלך מלחמת קוריאה.
בשנים 1954–1965 חי טרוברידג' כאיש עסקים. ב-1965 מינה אותו הנשיא לינדון ג'ונסון לתפקיד כעוזר למזכיר מחלקת המסחר של ארצות הברית. ב-19 בינואר 1967 נהיה למזכיר המסחר בפועל, וביוני אותה שנה מונה למזכיר המסחר של ארצות הברית באורח רשמי, עד ל-1 במרץ 1968. טרוברידג' היה בעד למזג את מחלקת המסחר של ארצות הברית אל מחלקת העבודה של ארצות הברית. הוא התפטר מתפקידו על מנת לחזור למגזר הפרטי וכיהן כנשיא איגוד ההנהלה האמריקאי במאי 1968.
טרוברידג' הלך לעולמו ב-27 באפריל 2006 בגיל 76 בוושינגטון הבירה. הוא נפטר כתוצאה ממחלת גופיפי לוי. הוא נטמן בבית הקברות הלאומי ארלינגטון שבוירג'יניה.
הערות שוליים

↑  PAUL M. HERZOG, DEAN AT HARVARD; HEADED N.L.R.B. UNDER TRUMAN, באתר הניו יורק טיימס, 25 בנובמבר 1986 (באנגלית)
↑  וולפנג סקסון, Alexander Trowbridge, 76, Ex-Secretary of Commerce, Dies, באתר הניו יורק טיימס, 28 באפריל 2006 (באנגלית)
| --- | --- |
בקרת זהויות :  ISNI: 0000 0003 5610 6165  LCCN: no2011127258  NARA: 10609534  SNAC: w6cr88np  VIAF: 178126399   WorldCat (עם VIAF): 178126399
הווארד קריין

| --- | --- |

 לידה:  1966 או 1967 צ'רי היל, ארצות הברית
 לאום:  ארצות הברית ארצות הברית
 לימודי רפואה:  אוניברסיטת תומאס ג'פרסון 
 תואר:  תואר שלישי
 תפקידים:  רופא אף אוזן גרון, מנהל עסקים 
 בן או בת זוג:  אשלי ביידן (2012–?) 
 
האוורד דייוויד קרין (באנגלית: Howard Krein; נולד ב-1966 או 1967) הוא רופא אף-אוזן-גרון ומנתח פלסטי יהודי-אמריקאי.
ביוגרפיה

קריין נולד וגדל בצ'רי היל (אנ') שבניו ג'רזי, אביו, סטנלי קריין היה איש שיווק ואימו, ברנדה פרן הייתה עוזרת רפואית במחלקת קרדיולוגיה בבית חולים בעיר קמדן, הוא הפך ללוחם כיבוי אש בהתנדבות כבר בגיל שש עשרה.
ביוגרפיה > קריירה

קרין סיים תואר ראשון בביולוגיה באוניברסיטת רטגרס ותואר שני במדעי המוח. הוא, קיבל תואר דוקטור בביולוגיה בשנת 1996, מלבד זאת הוא עשה גם התמחות ברפואה דחופה וכירורגיה כללית ומאז הוא עובד בבית החולים האוניברסיטאי תומאס ג'פרסון ששוכן בפילדלפיה.
מאז 2011 שימש קרין כמנהל רפואה ראשי ב-StartUp Health, חברת טכנולוגיית רפואיות.
בשנים 2017–2019 היה אחד מהיועצים של ג'ו ביידן בתחומי מחלות סרטן, אביה של אשתו ואף קידם את יוזמתו של ביידן בפורום הכלכלי העולמי שהתקיים בדאבוס שבשווייץ, גם בקמפיין הבחירות של ביידן ב-2020 לקח קריין חלק וייעץ לו במגוון תחומים בנושאי בריאות, תפקידו על אף היותו לא רשמי גרר ביקורות רבות שטענו כי העסקתו מלווה בניגוד עניינים.
ביוגרפיה > חיים אישיים

קריין התחתן עם אשלי ביידן, עובדת סוציאלית ובתם של נשיא ארצות הברית ה-46 ג'ו ביידן ושל רעייתו ג'יל. הזוג התחתן ב-2012 בטקס שנערך בכנסייה קתולית וכלל רב וכומר, הזוג מתגורר בפילדלפיה.
הערות שוליים

↑  "Ashley Biden and Howard Krein". The New York Timesaccess-date=November 13, 2020. 3 ביוני 2012. {{cite web}}:  (עזרה)
1 2  News, A. B. C. "Meet Joe Biden's Future Son-in-Law". ABC News.
↑  "Meet Joe Biden's New Son In Law". 29 במאי 2012. {{cite web}}:  (עזרה)
↑  "Krein, Howard - Thomas Jefferson University - Thomas Jefferson University". www.jefferson.edu.
↑  News, MedCity. howard-krein/ "Howard Krein, M.D., Ph.D." {{cite web}}: Check |url= value (עזרה)
↑  Fenton, Erin (18 באוגוסט 2020). "The truth about Ashley Biden's husband". TheList.com. {{cite web}}:  (עזרה)
↑  "Howard Krein, MD, PhD". StartUp Health.
↑  "Howard Krein Is Famous As The Husband of Ashley Biden, The Daughter Of Howard Krein and Jill Biden". Married Celeb. נבדק ב-2020-10-14.
↑  "Biden anti-cancer groups could pose influence concerns". AP NEWS. 19 ביוני 2019. {{cite web}}:  (עזרה)
↑  "Biden's cancer initiative could pose influence concerns". The Columbian.
↑  "Biden Son-In-Law Advises Campaign on Pandemic Response while Investing in COVID Startups". news.yahoo.com.
↑  "Biden's son-in-law advises campaign on pandemic while investing in Covid-19 startups". POLITICO.
↑  "Biden In-Law Advising Campaign While He Could Profit Off Covid Policies". The Federalist. 13 באוקטובר 2020. {{cite web}}:  (עזרה)
| --- | --- |
בקרת זהויות :  S2AuthorId: 15912160
עמית עבו

| --- | --- |
אין תמונה חופשית
 לידה:  6 באוקטובר 1999 (בן 25) ישראל ישראל
 עמדה:  רכז
 גובה:  1.80 מטר
 מספר:  21
 קבוצות כשחקן
 2016–2017   2017–2018   2018   2018–2019   2019–2020   2020–2021   2021–2022   2022–2023   2023   2024-:  מכבי תל אביב   הפועל אילת   מכבי הוד השרון   מכבי ראשון לציון   מכבי אשדוד   עירוני נס ציונה   הפועל רמת-גן גבעתיים   א.ס. רמת השרון   מ.ב.ק. קומארנו   נבז'יס
 הישגים כשחקן
 גביע היורופקאפ (2021)
 
עמית עבו (נולד ב-6 באוקטובר 1999) הוא כדורסלן ישראלי, המשחק בעמדת הרכז בקבוצת נבז'יס.
ביוגרפיה

עבו גדל ביישוב מתן לאם אשת חינוך ולאב ששיחק כנער במחלקת הנוער של הפועל תל אביב בכדורסל.
קריירה

החל לשחק מגיל קטן בקט-סל של הפועל כפר סבא. בעונת 2012/13 זכה עם המועדון בגביע המדינה לילדים ובמצטיין משחק הגמר. בכיתה ח' שיחק שנה באקדמיה לכדורסל בויינגיט עד שבכיתה ט' עבר לשחק במחלקת הנוער של מועדון מכבי תל אביב. עם קבוצת הנערים של המועדון זכה בגביע נערים לעונת 2014/15, עבו נבחר למצטיין משחק הגמר. באותה עונה שיחק גם במקביל בקבוצת הנוער של המועדון תחת המאמן אורן אהרוני. עבו זכה בתואר תגלית העונה לעונת 2014/15. בשנים הבאות זכה בדאבל של גביע ואליפות בעונות 2015/16 ו-2016/17 ובחמשיית העונה פעמיים ברציפות. בעונת 2015/16 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול הפועל תל אביב (מצטיין משחק הגמר). בעונת 2016/17 זכה באליפות אחרי ניצחון מול גלבוע/מעיינות (מצטיין סדרת הגמר) ובגביע המדינה לאחר ניצחון מול מכבי ראשון לציון. 

במרץ 2016 השתתף עם הקבוצה בטורניר קרואטיה שם זכתה הקבוצה במקום הראשון ועבו נבחר לחמשיית הטורניר. בספטמבר 2016 השתתף במחנה האירופי של "כדורסל ללא גבולות" שנערך על ידי פיב"א וה-NBA וזכה בתואר חמישיית הטורניר. בפברואר 2017 במשחקי מוקדמות היורוליג בבלגרד, זכה עבו בתואר מלך הסלים, מלך החטיפות, נבחר לחמישיית הטורניר וזכה בתחרות השלשות.


עונתו הראשונה בקבוצת בוגרים הייתה בעונת 2016/17 בקבוצת הבוגרים של מכבי תל אביב. בעונה זו היה שותף לזכיית הקבוצה בגביע המדינה. את עונת 2017/18 התחיל בקבוצת הפועל אילת ומספר חודשים לקראת סוף העונה עבר לשחק במכבי הוד השרון. בתום העונה עבר לשחק במכבי ראשון לציון איתה זכה בגביע ווינר לעונת 2018/19. מספר מחזורים לתום העונה עבר לשחק במכבי אשדוד. לקראת תחילת עונת 2020/21 עבר לשחק בקבוצת עירוני נס ציונה.
בעונת 2020/21 זכה עם קבוצת נס ציונה בגביע היורופקאפ, לאחר שניצחו את טלאס מפולין 74:82.
קריירה > בנבחרות הלאומיות

עבו שיחק בנבחרות הקדטים והנוער של ישראל.
 ב-2015 שיחק עבו בנבחרת תחת המאמן רמי הדר באליפות אירופה לנבחרות עד גיל 16 בטורניר שנערך בליטא. בטורניר הוביל את הנבחרת עם 20.9 נקודות (רביעי בדירוג הכללי בטורניר) ו-4.6 ריבאונדים בממוצע למשחק.
 ב-2016 השתתף באליפות אירופה דרג א' לנבחרות עד גיל 18 בטורניר שנערך בטורקיה. בטורניר קלע 10.2 נקודות בממוצע למשחק.
 ב-2017 השתתף באליפות אירופה דרג ב' לנבחרות עד גיל 18 בטורניר שנערך באסטוניה. בטורניר קלע 11.9 נקודות ומסר 5.6 אסיסטים בממוצע למשחק. עבו נבחר לחמישיית הטורניר וכן סיים כמלך האסיסטים של הטורניר.
הערות שוליים

↑  אלופות הליגה לנוער, באתר ספסל
↑  ערב הגמרים לבנים (נוער, נערים, ילדים), באתר ספסל
↑  הישג נהדר לנוער בטורניר קרואטיה היוקרתי, באתר מכבי תל אביב, ‏21 במרץ, 2016
↑  רוני כהן, כוכב קבוצת הנוער של מכבי ת"א - מלך הסלים במוק' היורוליג, באתר ישראל ספורט, ‏27 בפברואר, 2017
↑  משה ברדה, ‏היסטוריה: עירוני נס ציונה זכתה ביורופקאפ, באתר ONE‏, 25 באפריל 2021
רפאל שפירא

ערך זה עוסק בראש ישיבת וולוז'ין. אם התכוונתם למשמעות אחרת, ראו .
| --- | --- |

 לידה:  1837 ה'תקצ"ז 
 פטירה:  2 באפריל 1921 (בגיל 84 בערך) כ"ג באדר ב' ה'תרפ"א
 מקום פעילות:  וולוז'ין
 תקופת הפעילות:  ?–1921 
 השתייכות:  מתנגדים 
 תלמידיו:  (חלקי) ר' איסר יהודה אונטרמן, הרב הראשי לישראל  ר' יעקב קנטרוביץ, רבה של אוזדה ומרבני אמריקה  ר' יצחק רובינשטיין, ראש ישיבת רבנו יצחק אלחנן  ר' אריה לוין, רב האסירים  ר' נפתלי צבי יהודה ריף, רבה של קמדן, ניו ג'רזי (נכדו)
 חיבוריו:  תורת רפאל
 בן או בת זוג:  שרה-רשא ברלין דרייזל ברלין 
 אב:  אריה לייב שפירא 
 צאצאים:  ליפשא סולובייצ'יק  Mirel Shapiro  ישראל איסר שפירא (תל אביב)  יעקב שפירא  Aryeh Shapiro 
 
 תפקידים נוספים:  רב העיר וולוז'ין
 
סמיכה לרבנות בחתימת ידו של רבי רפאל מוולוז'ין
רבי רפאל שפירא (ה'תקצ"ז, 1837 – כ"ג באדר ב' ה'תרפ"א, 2 באפריל 1921) היה רב העיירה וראש ישיבת וולוז'ין.
תולדות חייו

נולד בחודש אדר תקצ"ז (1837), בעיר סמורגון, לרב אריה לייב שפירא, רבה של קובנה, הידוע בשם ר' ליבלי קובנר. בשנת תרי"ב (1852), בגיל חמש-עשרה, נבחר על ידי ר' נפתלי צבי יהודה ברלין, הנצי"ב, כחתן לבתו שרה רשא. בשנת תר"ל (1870) נתמנה למשרת משנה לראש הישיבה בישיבת וולוז'ין, לצד חמיו הנצי"ב, והחל בהגדת שיעורים בישיבה שלוש פעמים בשבוע. בשנת תרמ"א (1881) ויתר על משרתו לטובת חתנו רבי חיים סולובייצ'יק מבריסק ויצא לכהן ברבנות בקהילת נובואלכסנדרובסק שבליטא.
בשנת תרמ"ו (1886) עבר לכהן ברבנות קהילת בוברויסק שברוסיה הלבנה כיום בלארוס. בשנת תרנ"ט (1899), עם פתיחתה מחדש של ישיבת וולוז'ין בהשתדלותם של נאמני הישיבה בווילנא ובמינסק ובהסכמת פרנסי וולוז'ין, הוזמן ר' רפאל לכהן כרב וראש ישיבת וולוז'ין. בדומה לכל ראשי ישיבת וולוז'ין טבע ר' רפאל סיומת מיוחדת לצד חתימתו: "העובד עבודת התורה בוואלאזין". בשנת תרע"ה (1915), סמוך לפרוץ מלחמת העולם הראשונה, התפזרה הישיבה ור' רפאל עקר למינסק, בה נפטר בכ"ג באדר ב' תרפ"א (1921).
שיטת לימודו

רבי רפאל שפירא הוא אבי שיטה לימודית ייחודית הידועה בשם "לשיטתיה", שילוב של חריפות בקיאותית ועמקות. שיטה זו מבקשת למצוא היקש בין הלכות שונות ודעות שונות של תנא, אמורא או פרשן תלמודי, ולהוכיח כי כל ההלכות והדעות האלו יש להן יסוד משותף וקרבה פנימית זו עם זו. מתוך גילוי המאפיין האחיד למקורות שונים של אותו מחבר, ניתן ליישב סתירות שהתגלעו בין מקורות אלו.
עיזבונו התורני

כבר בצעירותו, נטל רבי רפאל שפירא חלק בעבודתו של חותנו, ביאור העמק שאלה על שאילתות דרב אחאי גאון, כפי שכותב הנצי"ב אודותיו:
וגם חתני הרב מ' רפאל בהגאון מהר"א ליב שפירא זצ"ל אב"ד דק"ק קאוונא, הוא יושב עמדי בחבורה/ כחו יפה בתורה/ ודעתו ברה/ להתיישב עמו בעמק הלכה ולבררה/ וגם הוא הוסיף כמה הגהות ברוב חקירה
מחידושיו הרבים נותר ספרו תורת רפאל וכמה יסודות למדניים המפורסמים בשמו. בכתיבת חידושיו ומכתביו נמנע ר' רפאל מלהשתמש בעט ברזל אלא בנוצה של עוף, משום חשש הלכתי של איסור 'לא תניף עליהם ברזל'. את היקף כתביו וגורלם מתארים בניו בעיצומה של השואה:
אבינו הגאון זצ"ל... הניח אחריו ברכה הרבה כתבים חידושי תורתו בסוגיות התלמוד... ובמקצועות ההלכה... לכל חלקי השו"ע ותשובות להוראת הלכה למעשה, אף חידושים באגדה... ואחרי פרוץ המלחמה הועברו והובאו הכתבים ברוב עמל וסכנת דרך לעיר ווילנא... וכל הכתבים הרבים נשארו במדינת ליטא ומאוד הלב דוי וסוער על זה כי מי יודע מה גורלם בסערת המלחמה הזו.
ספריו

תורת רפאל, חידושים בהלכה וביאורים בדברי התלמוד והפוסקים, ב' חלקים, לחלק אורח חיים, וחלק ג' אסופת תשובות וליקוטים, ירושלים תש"ג. באתר hebrewbooks.
| 0 | 1 | 2 |
| --- | --- | --- |
| ” | נשמה קדושה, לב טהור ואופי אצילי מצאתי ברבי רפאל. הוא היה מתון, נוח וותרן בכל מדותיו; עיניו הגדולות והיפות האירו ברחמים ובאהבה. עניו כהלל, מכובד וחביב על כל שדרות העם. גם החסידים העריצוהו. המשכילים ובני הנעורים המתקדמים כבדוהו מאד. ועם כל זאת ישב בבית קטן ודל, חי חיי עוני ועסק יום ולילה בתורה | “ |

|  – צבי הירש מסליאנסקי, ספר הזכרונות והמסעות פרק כ"ב |  – צבי הירש מסליאנסקי, ספר הזכרונות והמסעות פרק כ"ב |  |
צאצאיו

מאשתו הראשונה שרא רשא (בתו של הנצי"ב מוולוז'ין):
יצחק שפירא
ליפשא, אשת הרב חיים סולובייצ'יק מבריסק
מאשתו השנייה דרייזל (אף היא בתו של הנצי"ב מוולוז'ין):
הרב יעקב שפירא, ממלא מקום אביו בראשות ישיבת וולוז'ין וראש הישיבה האחרון בוולוז'ין. שני בניו, יצחק משה וזלמן יוסף, עסקו בסידור ועריכת כתבי ר' רפאל. נספו בשואה.
הרב אריה שפירא, רב בביאליסטוק, ואביו של הרב משה שמואל שפירא ראש ישיבת באר יעקב.
הרב ישראל איסר שפירא, רב בלאפיטש וראש ישיבת שערי תורה ביפו.
בתו מירל , אשת הרב ישראל ריף , רבה של זאגר חדש בליטא.
בניהם הרב נפתלי צבי יהודה ריף (רבה של קמדן בניו ג'רזי שבארצות הברית) והרב יצחק זונדל ריף (ראב"ד זאגר המאוחדת)
שני בנים נפטרו בצעירותם: לוי, נפטר בוולוז'ין, ט' בניסן תרס"ד; ומנחם זונדל, נפטר בירושלים בד' בחשוון תרס"ח ונקבר בהר הזיתים.
מתלמידיו

הרב איסר יהודה אונטרמן, הרב הראשי לישראל.
הרב צבי יהודה אדלשטיין, רבה הראשי של שומיאץ ושל רמת השרון.
הרב יעקב קנטרוביץ, רבה של אוזדה ומרבני אמריקה.
הרב יצחק רובינשטיין, ראש ישיבת רבנו יצחק אלחנן.
הרב אריה לוין, רב האסירים.
הרב נפתלי צבי יהודה ריף (נכדו).
הרב מאיר חיים דולינקו, רבה של מוטלה.
הרב יהודה ליב אבידע (זלוטניק), סופר וחוקר.
יצחק ריבקינד, חוקר פולקלור, היסטוריון וביבליוגרף.
פרופ' פנחס חורגין, מייסד ונשיא אוניברסיטת בר-אילן.
לקריאה נוספת

משה צינוביץ, עץ חיים - ספר ראשון, תל אביב תשל"ב, 353-360.
הערות שוליים

↑  בתולדות חייו הכלולים בהקדמת בניו ר' אריה ור' ישראל איסר לספרו תורת רפאל, נכתב: 'בשנת תרכ"ה לערך'.
↑  שלמה יוסף זוין, אישים ושיטות, תל אביב תשי"ב, עמ' 35; הרב שמעון לנגבורט, 'בית אולפנא רבתא עץ חיים דוולוז'ין, ספר וולוז'ין, תל אביב תש"ל, עמ' 192
↑  הרב שמעון לנגבורט, שם
| --- | --- |
בקרת זהויות :  NLI: 987007506102205171  ISNI: 0000 0000 5016 5285  LCCN: n2020066610  VIAF: 308266699   WorldCat (עם VIAF): 308266699
רקטות ארטילריות קלות של תעש מערכות

| --- | --- |

ירי רקטת כידון קסום (AccuLAR-160) ממשגר ה-LYNX.
 מידע בסיסי
 ייעוד:  ארטילריה
 ארץ ייצור:  ישראל ישראל
 יצרן:  ישראל התעשייה הצבאית/תעש מערכות
 פלטפורמת שיגור:  משגר נייד כותש/LYNX
 מאפיינים כלליים
 הנעה:  דלק מוצק
 ממדים
 קוטר:  122 מילימטר 160 מילימטר
 ביצועים
 טווח:  40 ק"מ
 ראש קרב והנחיה
 ראש קרבי:  20 ק"ג חומר נפץ מרסק
 ניווט:  LAR: אין AccuLAR:‏ GPS, INS
חברת תעש מערכות פיתחה ומייצרת משפחה של רקטות ארטילריות קלות המשוגרות ממשגר ה"כותש" - LYNX (משגר רקטות) שמוצע כברירת מחדל על גבי משאית שטח. הרקטות נושאות כ-20 ק"ג חומר נפץ מרסק ובעלות טווח של 30–40 ק"מ. הרקטות במשפחה הן:
LAR - Light Artillery Rocket, רקטות לא-מונחות
LAR-160 - רקטה ארטילרית קלה בקוטר 160 מ"מ לטווח 40 ק"מ
LAR-122 - גרסה של ה-LAR בקוטר 122 מ"מ, המותאמת למשגרי 122 מ"מ שנפוצים עדיין במדינות הגוש המזרחי לשעבר
AccuLAR - גרסת רקטה מונחית מתקנת מסלול של ה-LAR
AccuLAR-160 - רקטה מתקנת מסלול בקוטר 160 מ"מ לטווח 40 ק"מ, מכונה גם "כידון קסום"
AccuLAR-122 - רקטה מתקנת מסלול בקוטר 122 מ"מ לטווח 40 ק"מ
רומח - הכינוי הצה"לי לגרסה של ה-AccuLAR-122 שעברה התאמה לשיגור מהמנתץ M-270 MLRS שנמצא בשירות חיל התותחנים.
בר - רקטה מתוצרת אלביט מערכות, מחליפה את "רומח".
המשגר - LYNX

LYNX (בישראל הוא מכנה לעיתים בשם "כותש") הוא משגר רקטות ישראלי תוצרת תעש מערכות, שנועד לשגר את הרקטות הארטילריות שמייצרת החברה, ומורכב (כברירת מחדל) על גבי משאית. המערכת כוללת מרכב משאית, מערכות C4ISTAR ומערכת בקרת אש, מערכת ניווט אינרציאלית ואת המשגר עצמו. המשגר מורכב מצריח הניתן לצידוד, וכולל שני מארזי רקטות ("פודים") הניתנים להחלפה מהירה (טעינה בתוך פחות מ-10 דקות). הרקטות עצמן מאוכסנות בזבילים אטומים על מנת לשמור על הרקטות מפני פגעי הסביבה.
ה-LYNX נועד לשגר את הרקטות הבאות, רובן תוצרת תעש מערכות:
40 x גראד 122 מ"מ - אפשרות שנועדה עבור לקוחות בחו"ל, שכן רקטות הגראד נפוצות מאוד במדינות ברית המועצות לשעבר וצבאות מזרח אירופה.
26 x רקטות LAR-160 - הרקטה הקלה הבסיסית של תעש מערכות.
20 x רקטות ACCULAR - רקטות מדויקות על בסיס ה-LAR.
20 x כידון קסום - רקטה מדויקת של תעש מערכות לטווח 30–40 ק"מ.
8 x אקסטרא 306 מ"מ - רקטה מדויקת תוצרת תעש מערכות לטווח 150 ק"מ.
4 x נץ דורס 370 מ"מ - רקטה מדויקת תוצרת תעש מערכות לטווח 300 ק"מ.
עם זאת, ניתן להתאים את המשגר לשיגור רקטות מדגמים נוספים לפי דרישת הלקוח, כאשר קוטר הרקטות נע מ-122 מ"מ עד ל-370 מ"מ.
כברירת מחדל, המשגר מותקן על גבי משאית בעלת יכולות שטח, לשם עלות נמוכה וחיסכון בעלויות תחזוקה. עם זאת, ניתן להתקין את המשגר על פלטפורמות שונות (כגון על רכב קרבי משוריין זחלי) לפי דרישת הלקוח.
אחרי רכישת תעש מערכות בידי אלביט מערכות המשגר שופר ומותג כמחדש כ-PULS:‏ Precise Universal Launching System. דגם של ה-PULS משרת בחיל התותחנים של צה"ל בשם "להב".
LAR

LAR-160 (ראשי תיבות של Light Artillery Rocket) היא רקטות ארטילריות בקוטר 160 מ"מ לטווח בינוני-רחוק פרי פיתוחה של תע"ש הישראלית. במקור, ה-LAR-160 נועדה לירי ממשגר רקטות LYNX על גבי משאית, אך ניתן להתקינו גם על פלטפורמות אחרות לפי דרישות הלקוח.
את משגר ה-LAR-160 ניתן להתקין על תובת טנק, רכב קרבי משוריין אחר או משאית, או לגרור אותו ולהשתמש בו באופן עצמאי. מורכב משני מארזים על גבי צריח. הצריח פותח במקור עבור מערכת הנשק "אשל הירדן" בעלת ארבעה זבילים קבועים לרקטות "חביב" בקוטר 290 מ"מ, אשר הוצע לצה"ל אך לא נרכש. כל מארז מכיל בין 13 ל־18 זבילים בהם מוחזקות הרקטות. עד לירי עצמו, כל זביל אטום ושומר על הרקטה מפני פגעי הסביבה. הרקטה עצמה היא רקטת 160 מ"מ בעל ראש קרב (רש"ק) רגיל או פצצת מצרר. לרקטה הבסיסית (סימן 2) טווח מזערי של 12 ק"מ ומרבי של 35 ק"מ, ולרקטה המתקדמת (סימן 4) טווח של עד 45 ק"מ.
מלבד לישראל, הרקטות משווקות למדינות זרות; בין היתר ארגנטינה, צ'ילה וונצואלה.
המערכת הייתה בשימוש מבצעי רחב במלחמת אוסטיה ב-2008 נגד טורי טנקים רוסיים.
AccuLAR > AccuLAR-160

כידון קסום (באנגלית: AccuLAR-160) היא רקטה ארטילרית מונחית מתוצרת התעשייה הצבאית,
הרקטה בעלת פולסרים (מערכת ניהוג ותיקון סטייה), ומונחית באמצעות מערכת GPS. לרקטה יש טווח מקסימלי של כ-40 קילומטר, ודיוק פגיעה גבוה במיוחד (הסטייה מהמטרה היא עד 10 מטר). קוטרה החיצוני של הרקטה עומד על 160 מ"מ (זהו קוטר המנוע, שהוא החלק הגדול ביותר של הרקטה). כידון קסום היא למעשה מונחית, אך למרות זאת היא נחשבת רקטה ולא טיל מפאת היותה והמבנה שלה, לצורכי ארטילריה.
AccuLAR > AccuLAR-122

גרסה של "כידון קסום" בקוטר 122 מ"מ. הרקטה בעלת פולסרים (מערכת ניהוג ותיקון סטייה), ומונחית באמצעות מערכת GPS. לרקטה יש טווח מקסימלי של כ-40 קילומטר, ודיוק פגיעה גבוה במיוחד (הסטייה מהמטרה היא עד 10 מטר). קוטרה החיצוני של הרקטה עומד על 160 מ"מ (זהו קוטר המנוע, שהוא החלק הגדול ביותר של הרקטה). כידון קסום היא למעשה מונחית, אך למרות זאת היא נחשבת רקטה ולא טיל מפאת היותה והמבנה שלה, לצורכי ארטילריה.
תעש מערכות פתחה עבור צה"ל דגם של רקטת של AccuLAR-122 ומארז שיגור תואם, המאפשר את שיגורה ממשגר רקטות M-270 MLRS "המנתץ" שנמצא בשירות חיל התותחנים. בצה"ל נקראת רקטה זו בשם "רומח".
AccuLAR > ניסויים ושימוש מבצעי

בשנים 2010 ו-2011 התקיימו ניסויים מוצלחים של המערכת, ובהם פגעו הרקטות במטרות בדיוק של מטרים ספורים. בשנת 2012 פורסם כי צה"ל מקים גדוד בחיל התותחנים, שיצויד בנשק זה ויתן מענה ארטילרי לכוחות היבשה בטווחים ארוכים כמו גם סיוע בפגיעה במטרות טרור נקודתיות, משימה שנפלה עד כה בעיקר על כתפי חיל האוויר.
במהלך השנים 2014–2016 נקלטה בצה"ל ה"רומח", גרסה של "כידון קסום" המותאמת לירי ממשגר רקטות M-270 MLRS "המנתץ" שנמצא בשירות חיל התותחנים.
הערות שוליים

↑  הרקטה החדשה של חיל התותחנים: “בר” מחליפה את “רומח” ומביאה דיוק חסר תקדים, באתר "IsraelDefense‏", 19 בינואר 2025
↑  חשיפה: סרטון ניסוי "כידון קסום", אתר Israel Defense
↑  גילי כהן, צה"ל מקים גדוד שיתמחה בירי רקטות לעבר ריכוזי אוכלוסין , באתר הארץ, 3 באפריל 2012
משגר רקטות LYNX על גבי משאית עם שני מארזי רקטות LAR-160.
משגר נפרד ורקטה בודדת
משגרי LAR-160 על גבי רכב קרבי משוריין בגרסה הארגנטינאית.
אלכסיי פוקושבסקי

| --- | --- |

פוקושבסקי במדי נבחרת סרביה, 2024
 לידה:  26 בדצמבר 2001 (בן 23) בלגרד, סרביה ומונטנגרו
 עמדה:  פאוור פורוורד
 גובה:  2.13 מטרים
 מספר:  11
 דראפט:  בחירה מספר 17, 2020 מינסוטה טימברוולבס
 קבוצות כשחקן
 2019–2020 2020–2024 2024   2024–:  אולימפיאקוס אוקלהומה סיטי ת'אנדר שארלוט הורנטס פרטיזן בלגרד
אלכסיי פוקושבסקי (בסרבית: Aleksej Pokuševski, ביוונית: Αλεξέι Ποκουσέβσκι; נולד ב-26 בדצמבר 2001) הוא כדורסלן סרבי, בעל אזרחות יוונית, המשחק בקבוצת פרטיזן בלגרד המשחקת בליגת העל הסרבית, הליגה האדריאטית וביורוליג.
נעוריו

הוריו של פוקושבסקי הם אזרחי קוסובו, אשר היגרו לבלגרד שבסרביה בשנת 1999, בעקבות מלחמת קוסובו. לאחר לידתו של אלכסיי, עברה המשפחה להתגורר בעיר נובי סאד.
בשנת 2015, בגיל 13, החל לשחק בקבוצת הנוער של מועדון אולימפיאקוס היווני, ומכיוון ששיחק בליגה יוונית מקצועית לפני גיל 14, זכה לאזרחות יוונית. בשנת 2018, לקראת טורניר גביע העולם בכדורסל עד גיל 17, בחר לייצג את נבחרת סרביה, ובכך ויתר למעשה על כל השתתפות עתידית במדי נבחרות יוון. באותה שנה השתתף במחנה "כדורסל ללא גבולות" האירופי שהתקיים בבלגרד, ובשנת 2019 השתתף ב"משחק האולסטאר" של הטורניר הבינלאומי אשר נערך בשארלוט, ארצות הברית.
קריירה מקצועית > אולימפיאקוס

בעונת 2018/2019 שיחק לסירוגין עבור קבוצת הבוגרים של אולימפיאקוס מליגת העל היוונית, ועבור קבוצת הבת שלה מהליגה היוונית השנייה ("ליגת A2"). ב-19 במרץ 2019 השתתף במשחק היורוליג הראשון שלו, בין אולימפיאקוס לבאיירן מינכן, ובכך הפך לשחקן הצעיר ביותר בתולדות המועדון אשר משחק ביורוליג – בגיל 17 שנים ו-83 ימים. בעונה העוקבת הפך לשחקן רוטציה קבוע בקבוצת הבת של המועדון, ורשם ממוצעים של 10.8 נקודות ו-7.9 ריבאונדים למשחק בליגת A2. לאורך שתי עונותיו עם אולימפיאקוס ביורוליג שותף בשלושה משחקים בלבד, במשך כ-8 דקות בסך הכול.
קריירה מקצועית > אוקלהומה סיטי ת'אנדר

בדראפט ה-NBA‏ 2020 נבחר פוקושבסקי בבחירה ה-17 על ידי מינסוטה טימברוולבס, ומיד הועבר בטרייד לאוקלהומה סיטי ת'אנדר.
קריירה מקצועית > שארלוט הורנטס

ב-28 בפברואר 2024 חתם כשחקן חופשי בשארלוט הורנטס.
קריירה מקצועית > חזרה לאירופה

ב-20 באוגוסט 2024 לאחר ארבע שנות NBA
חזר לאירופה וחתם על חוזה לארבע שנים בפרטיזן בלגרד.
סטטיסטיקות > יורוליג

| עונה | קבוצה | משחקים | חמישייה | דקות |  % לשתיים |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | אולימפיאקוס | 2 | 0 | 2.9 | 0.000 | 0.000 | 0.500 | 1.0 | 0.5 | 0.5 | 0.0 | 0.5 |
| 2019/2020 | אולימפיאקוס | 1 | 0 | 1.8 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |
| קריירה |  | 3 | 0 | 2.6 | 0.000 | 0.000 | 0.500 | 0.7 | 0.3 | 0.3 | 0.0 | 0.3 |
סטטיסטיקות > NBA

| עונה | קבוצה | משחקים | חמישייה | דקות |  % לשתיים |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | אוקלהומה | 45 | 28 | 24.2 | 0.341 | 0.280 | 0.738 | 4.7 | 2.2 | 0.4 | 0.9 | 8.2 |
| 2021/2022 | אוקלהומה | 61 | 12 | 20.2 | 0.408 | 0.289 | 0.700 | 5.2 | 2.1 | 0.6 | 0.6 | 7.6 |
| 2022/2023 | אוקלהומה | 34 | 25 | 20.6 | 0.434 | 0.365 | 0.629 | 4.7 | 1.9 | 0.6 | 1.3 | 8.1 |
| 2023/2024 | אוקלהומה | 10 | 0 | 6.0 | 0.250 | 0.182 | 0.500 | 1.0 | 0.5 | 0.1 | 0.1 | 1.2 |
| 2023/2024 | שרלוט | 18 | 0 | 19.2 | 0.429 | 0.364 | 0.757 | 4.4 | 1.7 | 0.8 | .7 | 7.4 |
| קריירה | קריירה | 168 | 65 | 20.4 | 0.391 | 0.304 | 0.702 | 4.6 | 1.9 | 0.6 | 0.8 | 7.5 |
הערות שוליים

↑  רשימת המשתתפים בכדורסל ללא גבולות האירופי, 2018, באתר ה-NBA,‏ 14 באוגוסט 2018
↑  רשימת המשתתפים בכדורסל ללא גבולות הבינלאומי, 2019, באתר ה-NBA,‏ 12 בפברואר 2019
↑  פוקושבסקי הופך לשחקן הצעיר בתולדות אולימפיאקוס ביורוליג, באתר eurohoops.net,‏ 19 במרץ 2019
↑  סטטיסטיקות הקריירה של פוקושבסקי, באתר היורוליג
↑  הת'אנדר מצרפים את פוקושבסקי וג'ונסון, באתר הקבוצה, 20 בנובמבר 2020
↑  Hornets Sign Aleksej Pokusevski באתר ה-NBA,‏ 28 בפברואר 2024.
היפודמוס

| --- | --- |
 לידה:  498 לפנה״ס מילטוס, טורקיה 
 פטירה:  408 לפנה״ס (בגיל 90 בערך) 
 תחום יצירה:  תכנון ערים ואזורים 
 
מפת פיראוס בתכנונו של היפודמוס.
הִיפּוֹדָמוֹס איש מילטוס (ביוונית: Ἱππόδαμος ὁ Μιλήσιος‏; 498–408 לפנה"ס) היה מתכנן ערים יווני בן המאה ה-5 לפנה"ס.
קורות חיים

היפודמוס תכנן את עיר הנמל פיראוס הסמוכה לאתונה ואת המושבה תוריאוי (אנ'). על שמו של היפודמוס נקרא תכנון ערים אורתוגונלי המכונה "תכנון היפודמי" (רחובות שתי וערב), אף כי אין ביטחון שהוא שהמציא את השיטה אלא השתמש בה עד שזוהתה עם שמו.
תכנון היפודמי מתייחס לחלוקת שטחה של העיר באמצעות רשת רחובות מקבילים החוצים אלה את אלה בזוויות ישרות. תוכנית הערים מילטוס ופריאנה שביוניה הן דוגמאות מובהקות של תכנון היפודמי.
הערות שוליים

↑  R.Martin, L'Urbanism dans la Grece Antique, 2nd ed. 1974
| --- | --- |
בקרת זהויות :  NLI: 987007306171205171  PLWABN: 9810544616805606  BIBSYS: 90525681  BNE: XX971228  GND: 118774506  ISNI: 0000 0000 6708 0034  LCCN: n81007258  NTA: 069746478  RERO: 02-A010095574  SUDOC: 130152080  ULAN: 500257256  VIAF: 86149366340385602271   WorldCat (עם VIAF): 86149366340385602271 
ערך זה הוא קצרמרבנושא יוון העתיקה ובנושא אישים. אתם מוזמנים לתרום לוויקיפדיה ו.
ולאר

ולאר (Valar) (ביחיד: ולא) הן ישויות בעולם המיתולוגי שיצר ג'ון רונלד רעואל טולקין, המתואר בכלל כתבי טולקין, המכונים לגנדריום. ישויות אלה, הן 14 האלים או הארכי-מלאכים אשר נשלחו על ידי אילובטר (הבורא, קרוי גם 'ארוּ') לעצב את הארץ התיכונה. הולאר, יחד עם משרתיהם המיאר, מהווים את האיינור.